stanford-oval/wikipedia huggingface dataset:
אגט
הערות שוליים

↑  יסודות ארץ נדירים (REE – Rare Earth Elements) – היסודות איטריום, סקנדיום וקבוצת הלנתנידים.
1 2 3 4  Timothy J. Beaster, Agates: literature review and Electron Backscatter Diffraction study of Lake Superior agates
↑  δ18O - איזוטופ יציב המשמש בגאוכימיה למדידת טמפרטורת השקעה, למדידת פעולת הגומלין בין מי תהום ומינרלים וכאינדיקציה לתהליכי הפרדה בתמיסות איזוטופיות.
1 2  Scottish Agates
↑  Polyamine patterns in iron- and sulphur-oxidizing bacteria isolated from an Indian copper mine indicate requirement of spermidine for growth under acid conditions
↑  Robert G. Welch, ENVIRONMENT OF AGATE FORMATION
↑  Agate - Gemstone Information
| --- | --- |
בקרת זהויות :  NLI: 987007293819105171  GND: 4206226-3  LCCN: sh85002057  NDL: 01166276  NKC: ph618947 
אגט תחרה
שינויים במנח ובתמיסה יצרו גיבוש מגוון
שינויים תכופים בכיוון הצמיחה
גבישים גדולים של קוורץ במרכז אגט
"ביצת רעם" מדרום צרפת – ליתופיזה שהתמלאה באגט
אגרטלים מאגט
אגט אש
אגט בוטסואנה
אגט עין
אגט אזוב
מדינה יהודית אחת

| --- | --- |

 מידע כללי
 מאת:  דייוויד פרידמן
 שפת המקור:  אנגלית, עברית
 הוצאה
 הוצאה בשפת המקור:  סלע מאיר
 תאריך הוצאה:  אוקטובר 2024
 הוצאה בעברית
 הוצאה:  סלע מאיר
מדינה יהודית אחת (באנגלית: One Jewish State) הוא ספר שכתב שגריר ארצות הברית בישראל לשעבר דייוויד פרידמן העוסק בפתרון הסכסוך הישראלי-פלסטיני.
תוכן הספר

בספר נטען כי הפתרון הטוב ביותר לסכסוך הישראלי-פלסטיני הוא לא חתירה להקמת מדינה פלסטינית, כפי התפיסה המקובלת בקרב ממשלי ארצות הברית, אלא פתרון המדינה האחת: מדינה יהודית ריבונית מנהר הירדן ועד הים התיכון, שתיטיב גם עם תושביה היהודים וגם עם תושביה הערבים.
מתוך הכריכה האחורית של הספר:
מדינת ישראל היא אומה ריבונית. אבל ריבונותה של ישראל על חלקים ממולדתה התנ"כית, מאותגרת בידי רבים ברחבי העולם, ואפילו בידי גורמים בתוך ישראל עצמה. אולם ישראל לעולם לא תוכל להיות מדינה יהודית לגמרי ללא ריבונות על השטח שהופך אותה ליהודית. כמדינה ריבונית, ישראל, ורק ישראל, יכולה ליישב את הנושא החיוני הזה
תוכן הספר > השקת הספר

הספר הושק ב-31 באוקטובר 2024, ימים ספורים לפני הבחירות לנשיאות ארצות הברית, ביישוב נופים שבשומרון, בהובלת ראש מועצה אזורית שומרון יוסי דגן ובנוכחות 8 שרים, בהם שר החוץ ישראל כ"ץ, ומספר חברי הכנסת. אירועי השקה נוספים התקיימו בכנסת ובאולמי מלון וולדורף אסטוריה בירושלים, בהובלת ח"כ אוהד טל.
לספר גרסה בעברית וגרסה באנגלית.
הערות שוליים

↑  חנן גרינווד, מסר לבאות? פחות משבוע לפני הבחירות – מקורבו של טראמפ השיק ספר בשומרון ותקף את האריס, באתר ישראל היום, 31 באוקטובר 2024
↑  עוז ישראל שוורץ, ‏פרידמן: "אף אחד לא רוצה מדינה פלסטינית יותר מקמלה האריס", באתר "סרוגים", 31 באוקטובר 2024
↑  יהודית קצובר ונדיה מטר, אמת מארץ צומחת, באתר ערוץ 7, 4 בנובמבר 2024
↑  שירית אביטן כהן, המקורב למועמד הרפובליקני: "אחרי 7 באוקטובר טראמפ הבין שפתרון שתי המדינות לא ייצא לפועל", באתר ישראל היום, 27 באוקטובר 2024
ערך זה הוא קצרמרבנושא ספרים. אתם מוזמנים לתרום לוויקיפדיה ו.
מעמד השקת הספר 'מדינה יהודית אחת'. בתמונה, מימין לשמאל: ח"כ אריאל קלנר, השרה גילה גמליאל, השר ניר ברקת, דייוויד פרידמן, יו"ר מועצה אזורית שומרון יוסי דגן, השר אלי כהן, השר ישראל כ"ץ, השרה אורית סטרוק, השר עמיחי שיקלי. צילום: אליחי מנחם.
קארל ג'ונסון (GTA)

| --- | --- |

 הוצאה לאור:  רוקסטאר גיימס
 הופעה ראשונה:  Grand Theft Auto: San Andreas
 מספר הופעות:  1
 יוצרים:  רוקסטאר נורת'
 גילום הדמות:  Young Maylay (אנ')
 מידע
 כינויים:  CJ
 מקום לידה:  רחוב גרוב סטריט, לוס סאנטוס ליברטי סיטי, מדינת ליברטי
 גזע:  בן אדם
 מין:  זכר
 מקצוע:  גנגסטר, רוצח שכיר
 מומחיות:  שימוש בכלי נשק חמים וקרים
 כוחות:  ללא כוחות על
 חבר בקבוצה:  כנופיית "משפחות גרוב סטריט"
 אזרחות:  ארצות הברית ארצות הברית
 מקום מגורים:  לוס סאנטוס, סאן אנדראס
 דמויות קשורות
 משפחה:  בוורלי ג'ונסון (אם, מתה) אב חסר שם (לא ידוע) שון "סוויט" ג'ונסון (אח) בריאן ג'ונסון (אח, מת) קנדל ג'ונסון (אחות)
 אויבים:  כנופיית "באלאס", פרנק דטנפני, אדי פולסקי
קארל ג'ונסון (באנגלית: Carl Johnson), הידוע בכינוי "סי.ג'יי" (CJ), הוא הפרוטגוניסט במשחק המחשב "Grand Theft Auto: San Andreas" משנת 2004, שהוא המשחק החמישי בסדרת "Grand Theft Auto" מאת החברה "Rockstar Games". דמותו של קארל גולמה על ידי השחקן והראפר Young Maylay (אנ') ומראה הדמות בוססה על פיו.
במסגרת עלילת המשחק, קארל הוא חלק מהכנופיה הבדיונית "Grove Street Families" (בתרגום מילולי: "משפחות רחוב הגרוב") הממוקמת בביתו שבעיר לוס סאנטוס, סאן אנדראס (גרסה בדיונית של לוס אנג'לס, קליפורניה). הכנופיה מונהגת על ידי אחיו הגדול של קארל, "סוויט" ג'ונסון (Sweet" Johnson") ממנו קארל התרחק לאחר מות אחיהם הצעיר, בריאן, במהלך מלחמת כנופיות טרם תחילת העלילה. לאחר שבשנת 1987 קארל עזב לוס סאנטוס ולמצוא את מזלו בעיר "ליברטי סיטי" (גרסה בדיונית של העיר ניו יורק), קארל חוזר ללוס סאנטוס חמש שנים לאחר מכן בעקבות מותה של אמו, בוורלי. קארל מנסה לחדש את הקשר עם משפחתו וחבריו, שראו בו כבוגד בעקבות עזיבתו ובהמשך, קארל חוזר להיות כעבריין ופותח במסע להחזיר את הכנופיה הישנה שלו לגדולתה המקורית.
בכל רחבי סאן אנדראס. במהלך מסעו, קארל נתקל באויבים חדשים וישנים, מכיר חברים חדשים שמסייעים לו בדרכו ונאלץ לנווט את דרכו בין כנופיות אכזריות ומערכת חוק מושחטת. אף על פי שבהתחלה קארל מתואר כאדם תמים, מגושם ואנוכי, במהלך המשחק דמותו של קארל מתפתחת, קארל עם הזמן הופך לפושע מוכשר ואיש עסקים ולאט לאט לומד להעריך את המקום בו הוא גדל ואת הקהילה המרכיבה אותו.
דמותו של קארל זכתה לביקורות מהללות ששיבחו את עומק הדמות, חוסר בסטריאוטיפים ואת אופיה. דמותו של קארל נחשבת לאחת מדמויות הגיימינג הטובות ביותר בכל הזמנים.
רעיון ויצירת הדמות

במהלך הפיתוח, נוצרו עבור קארל 7,700 שורות דיאלוג עבור המשחק: יותר מ-3,500 קטעי "Cutscenes" (קטעים שמקדמים את העלילה ולא ניתן לשחק במהלכם) ומעל ל-4,200 שורות במהלך שיטוט בעולם הפתוח. מפיק בחברת Rockstar, סאם האוסר (אנ') חיפש ללהק שחקן אנונימי עבור הדמות, לאחר שהופעתו של השחקן ריי ליוטה בתור הדמות טומי ורסטי (אנ') במשחק "Grand Theft Auto: Vice City" הייתה "סותרת". האוסר העדיף ללהק שחקנים מפורסמים לדיבוב דמויות משניות, בדומה לליהוק של השחקן סמואל ל. ג'קסון לדיבוב דמותו של השוטר טנפאני והצהיר שחוסר ניסיונו של Maylay בתעשייה גרם לדמותו של קארל להרגיש "מאוד מאוד אנושית". Rockstar ביקשו מ-Maylay להיבחן לאחר ששמעו אותו מדבר עם תסריטאי המשחק, DJ Pooh (אנ'). מספר שבועות לאחר שעבר אודישן, Maylay זכה בתפקיד שהיווה את תפקיד המשחק הראשון בקריירה שלו. Maylay ציין שהמפתחים נתנו לו חופש להכניס חלק מאישיותו לדמותו של קארל.
צוות הפיתוח רצה שדמותו של קארל תהיה הדמות "הכי אנושית" שהם אי פעם יצרו, תוך יצירת סיפור מספיק אינטנסיבי שיגרום להזדהות איתה. DJ Pooh השווה את דמותו של קארל לטופאק שאקור באומרו שלשניהם אכפת ממשפחתם, אך לא יהססו להפוך לרוצחים חסרי רחמים כשנדרש מהם. מראהו החיצוני של קארל מודל בהתבסס על מראהו של Maylay. המדבב הצהיר שהוא שאב השראה מאירועים שקרו לו במהלך חייו במהלך גילום הדמות: "הכנסתי את Maylay לקארל, הפכתי אותו לאני עצמי כמה שיכולתי, בלי לשנות את התסריט יותר מידיי".
המשחק מציג אלמנטים של משחקי תפקידים בעזרתם השחקנים יכולים להשפיע על דמותו של קארל: ניתן לרכוש עבורו בגדים, לשנות לו תספורת ולקעקע אותו. השחקנים יכולים להאכיל את דמותו של קארל וכן לגרום לו לבצע תרגילי כושר שמשפיעים על הנראות החיצונית שלו: אכילה מחזירה נקודות חיים לדמות, אך אכילת יתר יכולה לגרום לקארל להשמין, מה שבתורו יגרום לו אמנם להיות עמיד יותר להתקפות, אך יותר איטי. צוות הפיתוח הדגיש שהיכולת לשנות את דמותו של קארל תעזור לשחקנים להרגיש שלפעולותיהם יש השלכות בעולם המשחק. דן האוסר ציין שעיצוב הדמות גורמת לשחקנים להתחבר אליה יותר. המשחק מציג מגוון רחב של קהילות שחיו באזור החוף המערבי במהלך שנות התשעים.
ביוגרפיה בדיונית > רקע

קארל נולד לבוורלי ג'ונסון ולאב חסר שם והתגורר עם משפחתו בביתם ברחוב "Grove Street" בעיר לוס סאנטוס. במהלך התבגרותו, קארל הסתדר עם אחיו, שון (שכונה בשם "סוויט") ובריאן. למרות זאת, קארל לא הסתדר עם אביו, אותו הוא לא זוכר ואף ציין בנקודה מסוימת שמעולם לא היה לו אב. כבר בגיל צעיר, קארל, סוויט ובריאן התחברו למלווין "ביג סמוק" האריס ולאנס "ריידר" וילסון שהתגוררו באותו הרחוב ובמהרה, החבורה החלה לעסוק בגניבות קטנות. לאחר שסוויט הצטרף לכנופיית "Grove Street Families", אחת הכנופיות הוותיקות והחזקות בלוס סאנטוס ועם הזמן הפך למנהיגה, הוא צרף את קארל, בריאן, ביג סמוג וריידר לשורותיה.
במהלך 1987, עת החל גל של סחר בסמים, רוב הכנופיות בלוס סאנטוס החלו בסחר בסמים כדי להרחיב את פעילותן. למרות זאת, סוויט התנגד לסחר בסמים ועם הזמן הכנופיה איבדה את כוחה והשפעתה בעיר ועם הזמן, כנופיות יריבות החלו להשתלט על הטריטוריות של כנופיית Grove Street Families. באותה התקופה, בריאן נהרג בנסיבות לא ידועות (ככל הנראה בקרב בין הכנופיות) וקארל, שהיה עד למות אחיו, לא עשה דבר כדי למנוע זאת. האירוע העיב על מערכות היחסים של קארל עם חבריו ובני משפחתו ובמיוחד עם סוויט, שהאשים את קארל במותו של ריאן. בהבינו שלא נשאר לו דבר בלוס סאנטוס, קארל החליט לעזוב ולהתגורר בעיר "ליברטי סיטי", שם הוא עבד כגנב מכוניות עבור ג'ואי ליאון (דמות מהמשחק "Grand Theft Auto 3").
ביוגרפיה בדיונית > החזרה ללוס סאנטוס

עלילת המשחק מתחילה עם חזרתו של קארל ללוס סאנטוס לאחר מותה של אמו בעקבות ירי מרכב חולף בשנת 1992. עם נחיתתו, קארל נעצר על ידי שוטרי משטרת לוס סאנטוס (LSPD): השוטרים פרנק טנפאני, אדוארד "אדי" פולאסקי וג'ימי הרננדז, שלושה שוטרים מושחטים העובדים בהיחידה למלחמה בכנופיות (אנ'). השוטרים מזהירים את קארל שהם מתכננים להפלילו ברצח השוטר ראלף פנדלברי, אותו הם עצמם הרגו לאחר שהאחרון איים לחשוף את פעילותם הלא חוקית. השלושה גם מכריחים את קארל לעבוד עבורם בעבודות שונות בתמורה לחיי משפחתו.
לאחר שהתאחד עם סוויט, קנדל (אחותם של קארל וסוויט), ביג סמוק וריידר, קארל לומד שהכנופיה איבדה שטח רב לאחר מלחמות עם הכנופיה היריבה, הבאלאס ("The Ballas") במהלך היעדרותו. קארל מסכים להישאר בעיר ולעזור לשאר החברים בכנופיה לחדש את מעמדה. במהלך משימתו, קארל מתחבר לבן זוגה של קנדל, מנהיג כנופיית ה-"Varrios Los Aztecas", סיזר ויאלפנדו (למרות התנגדותו של סוויט לקשר) ומסייע לחברו ג'פרי "או.ג'י לוק" לפתוח בקריירת ראפ מצליחה, אף על פי שהאחרון חסר כישרון בתחום.
ההצלחה החדשה של הכנופיה היא זמנית, כאשר מתברר שביג סמוק וריידר בגדו בכנופיה והחלו לעבוד בשיתוף היחידה למלחמה בכנופיות ועם הבאלאס. מתברר שהשניים היו אלו שהוציאו את המתקפה על אמו של קארל (המתקפה נועדה עבור סוויט) וגרמו למותה. לאחר שקארל מגלה על בגידתם, סוויט נופל למלכודת של כנופיית הבאלאס וכמעט נהרג. קארל מגיע לחלצו, אך שני האחים נעצרים על ידי המשטרה. בזמן שסוויט בכלא ומחכה למשפט, קארל נחטף על ידי היחידה למלחמה בכנופיות שלוקחים אותו לאזור כפרי מחוץ ללוס סאנטוס כדי שימשיך לעבוד עבורם. טנפאני מאיים על קארל שאם הוא יחזור ללוס סאנטוס או יפריע לעסקיהם עם ביג סמוק וריידר, הוא יהרוג את סוויט. מתברר שהיחידה למלחמה בכנופיות עובדת ביחד עם הבאלאס במטרה להתעשר ממכירת סמים בעיר.
ביוגרפיה בדיונית > הגליה, חברים חדשים והזדמנויות עסקיות

במהלך הזמן באזור הכפרי, קארל מתחבר למגדל קנאביס היפי שמכנה עצמו "האמת" ובמקביל, מבצע מספר שודים עם בת דודתו הפסיכוטית של סיזר, קטלינה, איתה הוא פותח במערכת יחסים קצרה. קארל מנסה להרוויח כסף באמצעות התחרות במרוצי רחוב לא חוקיים המנוהלים על ידי מנהיג כנופיית טריאדה בשם וו זי מו שמכנה עצמו בשם "ווזי". קארל מנצח במרוצי הרחוב וזוכה במוסך מבן זוגה החדש של קטלינה, קלאוד (דמות הפרוטגוניסט במשחק "Grand Theft Auto 3"). קארל ושותפיו עושים דרכם לסאן פיירו, שם הם הופכים את המוסך שקארל זכה בו למשחטת כלי רכב בעזרתם של חברים חדשים ובהמשך רוכש עסקי רכב נוספים. קארל מסייע לווזי לחזק את קשריו בטריאדה ומחסל את אחד מקרטלי הסמים הכי חזקים בסאן אנדראס: קרטל "לוקו", שמוכרים לבאלאס קוקאין. במהלך עבודותיו, קארל מצליח להתנקם בריידר על בגידתו והורג אותו במהלך פגישה עם מנהיגי הקרטל.
לאחר שחיסל את קרטל לוקו, מנהיגם לשעבר, מייק טורינו יוצר קשר עם קארל וחושף שהוא סוכן ממשלתי סמוי. מייק מציע לקארל עבודה ובתמורה הוא יארגן את שחרורו המוקדם של סוויט מהכלא. קארל רוכש טרמינל מטוסים נטוש במדבר, מוציא רישיון טיס וגונב תרמיל ריחוף בשווי 60 מיליון דולר מבסיס צבאי. קארל נוסע לעיר לאס ונטורס כדי לעזור לווזי להקים קזינו בעזרת שוד קזינו מתחרה בשם "הארמון של קליגולה" שהוא בשליטתו של המאפיה. קארל משיג את אמונם של המאפיה לאחר שהוא מבצע מספר עבודות עבור הדון סלבטורה ליאון, אביו של המעסיק לשעבר של קארל, ג'ואי. במהלך עבודותיו עבור הדון, קארל מתחבר למנהל לשעבר של הקזינו, קן רוזנברג ומסייע לו לברוח מציפורניהם של משפחת הפשע. במהלך השארותו בלאס ונטורס, קארל מציל את הראפר "מאד דוג" (Madd Dogg) מניסיון התאבדות, לאחר שהקריירה המוזיקלית שלו נהרסה על ידי או.ג'י לוק, שגנב את ספר השירים שלו (בעזרתו של קארל). קארל ממשיך לעבוד עבור היחידה למלחמה בכנופיות, אך הם בוגדים בו ומנסים להורגו. קארל ניצל על ידי השוטר הרננדז, שבעצמו בגד בשותפיו ודיווח על מעשיהם למח"ש. למרות זאת, הרננדז נרצח על ידי פולאסקי וקארל הורג אותו בתגובה. סוויט מתקשר לקארל ומספר לו שהוא נשפט ונגזר עליו מאסר עולם בכלא, בכך קארל מבין שלטנפאני אין עוד עם מה לאיים עליו.
בזמן שקארל ושותפיו מתכננים את חזרתם ללוס סאנטוס, מאד דוג מבקש מקארל להפוך למנהלו האישי ולסייע לו לבנות את הקריירה שלו מחדש. קארל תופס בעלות מחדש על אחוזתו של מאד דוג בלוס סאנטוס, אותה האחרון מכר לכנופיית הוואגוס בתמורה לסמים. לאחר מכן ובעזרתו של רוזנברג וחברים נוספים, קארל מצליח להחיות את הקריירה של מאד דוג.
ביוגרפיה בדיונית > סגירת קצוות פתוחים

זמן מה לאחר חזרתו ללוס סאנטוס, טורינו מתקשר לקארל ומבקש ממנו לבצע עבורו עבודה אחת אחרונה. לאחר השלמתה, טורינו מקיים את הבטחתו ומשחרר את סוויט מהכלא. למרות זאת, האיחוד לא משמח מכיוון שסוויט נוזף בקארל שבעקבות הפיכתו לאיש עסקים, שכח את השורשים שלו ואת הכנופיה שלהם. קארל מסכים לסייע לסוויט להחזיר את הכנופיה לתהילתה.
במקביל, טנפאני נעצר ועומד למשפט, אך משוחרר, מה שגורם לכנופיות העיר לזרוע בה כאוס. במהלך המהומה, קארל מצליח לכבוש מחדש שטחים עבור הכנופיה ומצליח למצוא את מחבואו של ביג סמוק, לאחר מכן הורג אותו בעקבות בגידתו. טנפאני מגיע למקום ודורש לקבל את כספו של ביג סמוק ולהרוג את קארל, אך קארל שורד ומתחיל לרדוף אחר טנפאני. קארל וסוויט רודפים אחרי טנפאני, שברח בעודו נוהג בכבאית ולאחר מכן מתרסק סמוך לביתם של קארל ומשפחתו. טנפאני מת מפציעותיו והכנופיה מבססת מחדש את מעמדה בעיר.
המשחק מסתיים כשקארל וחבריו מדברים על עתידם ומאד דוג מגיע ומספר שהוא זכה בפרס "תקליט הזהב" עבור אלבומו החדש. בזמן שכולם חוגגים, קארל יוצא מביתו כדי לוודא שהכל בסדר.
ביאורים

↑  במשימה "The Introduction"
↑  במשימה "The Introduction"
הערות שוליים

↑  Anderiesz, Mike (2005-11-10). "Golden Joystick awards: Winners and losers". The Guardian. ISSN 0261-3077. נבדק ב-2024-09-06.
↑  Grand Theft Auto: San Andreas PS2 Review from 1UP.com, web.archive.org, ‏2004-11-06
↑  Grand Theft Auto: San Andreas PS2 Review from 1UP.com, web.archive.org, ‏2004-11-16
↑  GTA V: The 10 Greatest Characters In Grand Theft Auto History - Sabotage Times Sabotage Times, web.archive.org, ‏2013-08-20
↑  Gaming's Greatest Black Characters Gallery and Images - GameDaily, web.archive.org, ‏2009-03-23
↑  The 10 Best Black Characters In Video Games, www.complex.com
↑  Rachel WeberContributions from Alyssa Mercante, Jasmine Gould-Wilson, Josh West last updated, The 25 best heroes in games of all-time, gamesradar, ‏2022-06-25
↑  Grand Theft Auto: San Andreas Weekend Update: Street Talking, GameSpot
↑  The Making Of Grand Theft Auto: Vice City - Page 3 of 4 | Features | Edge Online, web.archive.org, ‏2012-12-10
1 2  Young MayLay Speaks (07/06/05) - Planet GTA, web.archive.org, ‏2014-04-16
↑  Jeremy Dunham, Grand Theft Auto: San Andreas, IGN, ‏2004-10-25
↑  Jeremy Dunham, Compulsive Shopping: The Style of San Andreas, IGN, ‏2004-08-13
↑  Jeremy Dunham, Good Eats: The Diets of San Andreas, IGN, ‏2004-07-27
1 2  Sam Houser Interview from 1UP.com, web.archive.org, ‏2012-10-17
↑  Rus McLaughlin & Lucas M. Thomas, IGN Presents The History of Grand Theft Auto, IGN, ‏2013-05-06
| --- | --- |
בקרת זהויות :  SUDOC: 13893617X
הדלעת (סרט, 2024)

| --- | --- |

כרזת הסרט באנגלית
 מבוסס על:  סרט קצר באותו השם משנת 2018
 בימוי:  ג'סטין הרדינג
 הופק בידי:  דייוויד ברוקס דבי ליבלינג (אנ') ארבי פדרוסיאן ג'נה קאוול
 תסריט:  ג'סטין הרדינג שריל מאייר
 שחקנים ראשיים:  פייטון אליזבת' לי קורי פוגלמניס קרלה חימנז (אנ') אלביס נולסקו (אנ') ג'ונה ליס וויאט לינדנר סשה מייסון מארק סאלי סיינט-פלור מאטי קרדרופל די.ג'יי קוואלס (אנ')
 מדינה:  ארצות הברית
 חברת הפקה:  WorthenBrooks
 חברה מפיצה:  הולו
 שיטת הפצה:  וידאו על פי דרישה
 הקרנת בכורה:  21 באוקטובר 2024
 משך הקרנה:  94 דקות
 שפת הסרט:  אנגלית
 סוגה:  קומדיית אימה (אנ')
"הדלעת" (באנגלית: CARVED – "מגולף") הוא סרט קומדיית אימה (אנ') משנת 2024. הסרט בוים על ידי ג'סטין הרדינג ותסריטו נכתב על ידי הרדינג ושריל מייר. עלילת הסרט עוקבת אחר קבוצת ניצולים שנלחמת על חייה נגד דלעת מפלצתית שקמה לחיים בעקבות דליפת כימיקלים. הסרט מבוסס על סרט קצר באותו שם משנת 2018. הסרט עלה לצפייה בשירות הסטרימינג Hulu ב-21 באוקטובר 2024. בישראל, הסרט זמין צפייה בשירות הסטרימינג דיסני+.
שחקנים

פייטון אליזבת' לי - קירה.
קורי פוגלמניס - קודי.
קרלה חימנז (אנ') - בארב.
אלביס נולסקו (אנ') - איי.ג'יי.
ג'ונה ליס - שיין.
וויאט לינדנר - טרוור.
סשה מייסון - מאדי.
מארק סאלי סיינט-פלור - קווין.
ג'קסון קלי - ווס.
מאטי קרדרופל - קלינט.
טד פרגוסון - ארתור.
די.ג'יי קוואלס (אנ') - ביל.
כריס אליוט (אנ') - ארל.
הפקה

הסרט מבוסס על סרט קצר באותו השם משנת 2018 שבוים גם הוא על ידי הרדינג ונעשה עבור תוכנית מיוחדת לליל כל הקדושים בהולו.
ביקורות

האתר Rotten Tomatoes העניק לסרט ציון ממוצע על סמך 4 ביקורות.
הערות שוליים

↑  CARVED (2024), CULTURE CRYPT, ‏2024-10-22 (באנגלית אמריקאית)
↑  ראו  "Carved", במסד הנתונים הקולנועיים IMDb (באנגלית)
↑  Disney+ - Stream Unlimited Movies and TV Series, Disney+ (באנגלית)
↑  Carved, Hulu (באנגלית)
↑  Carved - Movie Reviews | Rotten Tomatoes, www.rottentomatoes.com (באנגלית)
מצר רוקאוויי המזרחי

במרכז התמונה חצי האי רוקאוויי. מצר רוקאוויי המזרחי נראה למעלה בשמאל התמונה, היכן שחצי האי רוקאוויי כמעט נוגע באי השרטון לונג ביץ, שנראה בחלק העליון של התמונה, ואשר מגן על המפרצים שמשמאלו (מצפונו) מפני האוקיינוס האטלנטי (רצוי להגדיל)
מצר רוקאוויי המזרחי (באנגלית: East Rockaway Inlet) הוא זרוע של האוקיינוס האטלנטי המפרידה בין חצי האי רוקאוויי במערב, לאי השרטון (המחסום) לונג ביץ' שבמזרחו, והכולל את הקהילות: של מחוז נסאו, ניו יורק, אטלנטיק ביץ' (אנ'), לונג ביץ' (אנ') ולידו ביץ' (אנ'). המצר נמצא בחוף הדרומי של לונג איילנד. הוא מספק ערוץ בעומק 3.6 מ' ורוחב של 75.5 מ'. מזח באורך 3,000 רגל בצד המערבי של הערוץ אושר, אך מעולם לא נבנה, ובסופו של דבר בוטל אישור הקונגרס ב-1977.
לפי לוח מידע בלונג ביץ', המצר המקורי היה בעבר דרך לונג ביץ' ישירות מול מזרח חצי האי רוקאוויי, ומכאן השם "מצר רוקאוויי המזרחי". התקבלה החלטה ליצור מצר חדש בין פאר רוקאווייי, ניו יורק, ואטלנטיק ביץ', והמוצא המקורי מולא, בתחילת שנת 2023, על ידי חיל ההנדסה של הצבא, במילוי מהמוצא החדש שנוצר. את המצר חוצה "גשר חוף האטלנטי" (אנ'). הרחבה מזרחית של המצר היא תעלת ריינולדס (אנ').
אי השרטון לונג ביץ'. בקצה השמאלי של התמונה, מצר רוקאוויי המזרחי. מימין לו, בקצה הרבע המערבי של האי, נראה גשר חוף האטלנטי המוזכר לעיל
המפרץ הדרומי הגדול שנמצא ממזרח לאי ג'ונס (אנ'), בעוד האי פָיֵיר איילנד (אנ'), מגן עליו מפני האוקיינוס מדרום
המצר שימושי במיוחד עבור יורדי ים המחפשים מחסה מהאוקיינוס האטלנטי. ממצר רוקאוויי המזרחי, ניתן לשוט מזרחה לאורך תעלת ריינולדס, אל מעבר למפרץ המפסטד. מצר ג'ונס, הוא המצר הבא אחרי וממזרח, למצר רוקאוויי המזרחי, שמוביל למפרץ אויסטר הדרומי (אנ'), התחום מדרום באי ג'ונס ביץ' (אנ'), ובסופו של דבר להגיע אל המפרץ הדרומי הגדול (אנ') (ראו מפת המפרץ הדרומי הגדול משמאל). זהו מסלול מוגן עם עומקים טובים, ומומלץ כאשר האוקיינוס האטלנטי סוער. קיימת מגבלת גובה, כדי לחצות את גשר חוף האטלנטי (המוזכר לעיל), שהמרווח האנכי מתחתיו הוא כ-7.5 מטר.
חוף המפרץ הדרומי הגדול, והמיוחד במערבו הוא המועד ביותר לשיטפונות חוף החורגים מגובה ההצפה של בסיס FEMA (הסוכנות הפדרלית לניהול מצבי חירום) ל-100 שנה.
ראו גם

גאוגרפיה של מצרים ומפרצים באזור לונג איילנד רבתי
ביאורים

↑  תעלת ריינולדס היא מפרץ במחוז נסאו, המפריד בין "אי השרטון לונג ביץ'", לבין לונג איילנד. המפרץ מתחיל בקצה המערבי של השרטון (במצר רוקאווי המזרחי), ומסתיים בפוינט לוקאאוט בקצהו המזרחי של האי לונג ביץ'. למעשה, כל גוף המים שמצפון לאי השרטון לונג ביץ, הוא תעלת ריינולדס.
↑  לצפייה במפת "אי השרטון לונג ביץ'" (אנ') וגוף המים שמצפון לו שמהווה את תעלת ריינולדס, על 2 הפתחים לאוקיינוס האטלנטי: בקצה המערבי של השרטון מצר רוקאווי המזרחי, ובקצה המזרחי מֵעֵבֶר לפוינט לוקאאוט (אנ') מצר ג'ונס (אנ'), ראו כאן
↑  מפרץ המפסטד נמצא בחלק הצפוני של לונג איילנד - לצפייה במפת מפרץ המפסטד וסביבתו, ראו כאן
↑  לצפייה במפת המפרץ, באי ג'ונס ביץ' ובשתי היציאות מהמפרץ לאוקיינוס משני צידי האי, בצד המערבי מצר ג'ונס ובצד המזרחי מצר פָיֶיר איילנד (אנ'), ראו כאן
הערות שוליים

1 2  FACT SHEET-East Rockaway Inlet, NY - Maintenance of Infrastructure & Stewardship, U.S. Army Corps of Engineers, New York District, Feb. 1, 2024
1 2  East Rockaway Inlet, Marinas.Com
↑  East Rockaway Inlet at Atlantic Beach, Weather.Gov
רב-תרבותיות

פסל הרב־תרבותיות של הפסל פרנסיקו פירלי בכניסה לתחנת הרכבת בטורונטו, קנדה
רב־תרבותיות היא גישה אשר מדגישה את חשיבות הקבלה של זהויות תרבותיות שונות, במיוחד במסגרת של מדינות קולטות הגירה. התפיסה הרב־תרבותית מניחה כי האדם יכול להיות שותף בכמה הקשרים ומעגלים של זהויות, ולנוע בחופשיות ביניהם.
מדיניות רב־תרבותית אומצה לראשונה בחוק כמדיניות ממשלתית רשמית בקנדה בשנת 1971. מטרתה הייתה לאחד בצורה טובה יותר את הקבוצות השונות בחברה כדי לנסות ולהפיג את המתחים בין קנדים צרפתים וקנדים אנגלים, כמו גם לחזק את הקשר של קבוצות מוצא אחרות למדינה.
הוויכוח בנוגע לרב־תרבותיות

עקב תהליכי הגירה יותר ויותר חברות דמוקרטיות בעולם הופכות להיות מגוונות מבחינה אתנית ותרבותית. ויכוח מתנהל בשאלה האם יש לעודד רב־תרבותיות כמדיניות חברתית וממשלתית.
מצדדי הרב־תרבותיות מצביעים על מעלותיה:
הקלת תהליך השתלבותם של קבוצות מהגרים ומיעוטים בחברה המרגישים שזהותם מכובדת על ידי אחרים, יצירת אידאולוגיה של סובלנות המאחדת בין חלקי החברה, העשרה הדדית של תרבויות זו את זו ויצירת חברה עשירה ומעניינת יותר מבחינה תרבותית.
מתנגדי הרב־תרבותיות, לעומתם, מצביעים על קשיים וחסרונות אפשריים באימוץ מדיניות מסוג זה:
הדגשת הזהות הקבוצתית יכולה להקשות על יחידים להגדיר את עצמם כרצונם, התמקדות בנושא הזהות מסיטה את תשומת הלב מאי שוויון תעסוקתי וכלכלי בין חברי קבוצות שונות, רב־תרבותיות בביטוייה הקיצוניים יכולה לסתור ערכים של חופש ביטוי ושוויון בין המינים.
רב־תרבותיות מול ליברליזם

בניגוד לאידאולוגיית כור ההיתוך, הגישה הרב־תרבותית רואה סכנה גדולה יותר בדיכוי של תרבויות מיעוטים מאשר קיומם של קבוצות בעלות ערכים סותרים באותה מדינה. כך למשל, ויל קימליקה מאמין שהסיכוי שמיעוט לאומי ירצה להקים מדינה עצמאית משלו גדול יותר כאשר המדינה מתעלמת מהאינטרסים החיוניים ביותר שלו. כמו כן, הגישה הרב־תרבותית רואה בהבדלים בין יחידים ובין קבוצות מקור פוטנציאלי להעצמה ולא רק להתנגשויות. הרב־תרבותיות מרחיבה את ההיצע התרבותי (מסעדות, הופעות, פסטיבלים וכדומה) העומד בפני אזרחי המדינה הרב־תרבותית ובכך מעשירה את חייהם. יתרה מזאת, בעידן הכלכלה הגלובלית הרב־תרבותיות מקלה גם על קשרים עסקיים עם מדינות אחרות, ובכך מסייעת להתפתחותה הכלכלית של המדינה.
חסידי הרב־תרבותיות טוענים שהענקת זכויות אדם בסיסיות כגון חופש הביטוי, חופש ההתארגנות, וחופש דת והמצפון לא מספיקה כדי לענות על הצרכים של מיעוטים לאומיים ודתיים. לטענתם, המדיניות הנייטרלית כביכול של הליברליזם הקלאסי ביחס לתרבות מפלה לרעה את קבוצות המיעוט התרבותיות. כך למשל, ההחלטה על שפת הלימוד הרשמית בבתי הספר תפגע במיעוטים אתניים ששפתם שונה מהשפה הרשמית. כמו כן, הפרדת הדת מהמדינה תפגע במיעוטים דתיים (ראו לדוגמה חוק הרעלה). כדי לפצות את המיעוטים התרבותיים חסידי הרב־תרבותיות מציעים להעניק למיעוטים אלה זכויות קבוצתיות במטרה לשמר תרבותם. זכויות אלה כוללות בין השאר זכות לשלטון עצמי, זכות לקביעת כללים פנימיים לחברי הקהילה וניסיון להימנע מחקיקה הפוגעת בתרבותם. כמו כן, התומכים ברב־תרבותיות מדגישים כי על המדינה להעניק הקצבות שיתמכו במגוון של פעילויות תרבותיות של הקהילות השונות החיות במדינה.
בעיני חסידי-הרב תרבותיות הענקת זכויות קבוצתיות נובעת בהכרח מהנחות היסוד של הגישה הליברלית. לטענתם, אין משמעות לאוטונמיה אישית ללא אוטונומיה קבוצתית שכן לאוטונומיה אישית יש משמעות רק בהקשר תרבותי. למשל, הזכות לחיות אורח חיים חקלאי אינה רלוונטית עבור אדם שחי בסביבה עירונית. מנגד, חסידי הליברליזם טוענים כי הגישה הרב־תרבותית חותרת תחת הנחות היסוד של המדינה הליברלית. החשש העיקרי של הליברלים הוא מפני תרבויות לא-ליברליות שיכפו את תרבותן על הרוב או שיפגעו בזכויות האדם של חברים בקהילתן (לדוגמה ילדים ונשים) מכוח הזכויות הקבוצתיות שקיבלו. בריאן בארי, אחד מהמבקרים החריפים של הרב־תרבותיות, טוען כי: "מהות החוק היא הגנה על אינטרסים מסוימים במחיר של אחרים כאשר הם מתנגשים". כאשר מנהגים תרבותיים מסוימים מתנגשים עם ערכים ליברלים של זכויות אדם, יש להעדיף את האחרונים.
ישנן מדינות כמו קנדה ואוסטרליה שמנסות לגשר בין ערכי הליברליזם לבין ערכי הרב־תרבותיות תוך עידוד ביטויים תרבותיים מגוונים, כל עוד אינם עומדים בסתירה לזכויות האדם הבסיסיות.